Nuusbrief - 22 Julie 2018 - Die Gereformeerde Kerk Bloemfontein-Noord
Nuusbrief – 22 Julie 2018
Dr Fanie van der Schyff en di Chris de Beer en Dreyer Potgieter onderneem ’n toer na Israel vanaf
29 November tot 7 De-sember 2018.
Dit kos R19 900 en die deposito van R9 000 moet voor 29 Julie betaal word.
Belangstellendes kan vir meer besonderhede in verbinding tree met info@soulmatters.org.za.
VANOGGEND SE EREDIENS
Levitikus 24: 10-16
Johannes 10: 22-42
Johannes 10: 31-33
‘“Dít verseker Ek julle: Wie nie deur die hek in die skaapkraal ingaan nie maar van ‘n ander kant af inklim, is ‘n dief en ‘n rower.
Die Jode het toe weer klippe opgetel om Hom te stenig, maar Jesus sê vir hulle: “Op gesag van die Vader het Ek julle talle goeie dade laat sien.
Oor watter een daarvan wil julle My stenig?” “Dis nie oor ‘n goeie daad dat ons jou wil stenig nie,” antwoord die Jode Hom, “maar oor godslastering, omdat jy, wat ‘n gewone mens is, jou as God voordoen.” ‘
Sang gedurende die diens:
Skrifberyming 1-6: 1,2,3
Psalm 130: 2,4
Psalm 18: 13,14
Skrifberyming 15-7: 4,6
Vandag se deurkollektes is bestem vir Bybelverspreiding waar altyd fondse benodig word sodat hulle in hul doel kan slaag om te sorg dat elke mens op aarde die Bybel in sy/haar eie taal kan lees!
Volgende Sondag se deur-kollektes sal vir Christelike Onderwys opgeneem word.
Die opbrengs van hierdie fonds word gebruik om onafhanklike Gereformeerde skole en onderwys te bevorder en om les-materiaal aan te skaf.
Dit is die Diakonie se enigste bron van inkomste waarmee hulle behoeftige lidmate of instansies op ’n baie verantwoordelike wyse binne en buite die Gemeente versorg.
Wanneer die oggendkatkisasie in die kwartaal aan die gang is, word die gesellige teedrinksessie by die kerksaal aangebied. Hierdie geleentheid is nie net bedoel vir die ouers van die katkisasiekinders nie, maar almal is baie welkom om daarin te deel!
Op hierdie wyse leer ons mekaar beter ken en kan ons ook deel in ander se vreugde of hartseer!
Die betrokke wyksouderling wie se diensbeurt dit is, en sy vrou, neem die inisiatief, bring melk en is saam met die lidmate in daardie wyk verantwoordelik vir die bediening en opruiming waarvoor ons baie dankie sê.
Al die ander items soos kookwater, tee, koffie, vrugtesap en suiker, word voorsien!
Hierdie aangename byeenkoms hervat weer vandag wanneer dit die beurt is van wyk Willows.
Volgende Sondag is dit die diensbeurt van wyk Woodlands.
WEL AANDDIENS VANAAND
Die aanddienste sal vanaf vanaand weer om 18:00 normaalweg in ons kerk voort-gaan tot die langnaweek van 12 Augustus wanneer daar weer nie ’n aanddiens sal wees nie!
KATKISASIE BEGIN WEER VANDAG
Die katkisasieklasse vir die Voorskoolse en Laerskoolkinders open vanoggend direk na die erediens in die kerkgebou.
Ons verwelkom graag almal terug na die lekker lang wintervakansie en is baie seker dat almal ook weer uitsien na die klasse en om die leerkragte en hul medekatkisante weer te sien!
Mag dit vir beide die aanbieders en toehoorders ’n verrykende ervaring wees!
Ons dra graag ons hartlikste dank oor aan al die leerkragte en wil hulle spesiaal baie sterkte en die Here se seën toewens!
Indien ouers verskoning vir hul kind se afwesigheid wil maak of vir watter rede ookal met hulle in verbinding wil tree, gee ons graag hul besonderhede:
Elize Heyns – 082 868 1620
Marlise Havenga – 076 836 0005
Magda de Beer – 082 374 8846
Anita Knoester – 083 465 6415
Hennie de Bruin – 082 335 2030
Ds Kobus – 082 410 7447
Onthou die orreluitvoering e.k. Saterdag 28 Julie 2018 om 16:00 in die NG Kerk Bloemfontein Wes waar ons orrelis, Lourie Coetzee en die violis Elsabe Raath werke van Bach, Krebs en Pinkham gaan uitvoer.
Kaartjies kos R100 en is by die deure beskikbaar.
NWU BESOEK OUD-PUKKE
Die NWU besoek Bloemfontein op Donderdag 16 Augustus 2018 en wil graag lekker saam met al die alumni kuier.
Die adjunkvisekanselier en adjunkhoof toegewyde funksies, prof Fika van Rensburg, sal hulle persoonlik ontmoet en gedurende dié geleentheid die verwikkelinge wat tans by die NWU aan die gang is, met hulle deel.
Alle NWU-alumni word van harte daarheen uitgenooi.
Vir meer besonderhede kan met die kontakpersoon, Izette Schouwstra by izette.schouwstra@nwu.ac.za of tydens kantoorure by 018 285 2596 in verbinding getree word.
Die intekengeld vir die KERKBLAD vr die periode 1 Julie 2018 tot 30 Junie 2019, beloop R325-00.
Ons is nog steeds besig om die vorige eksemplare op te spoor!
Br Dave Lubbe – 051 444 0100
Br Cas van Wyk – 051 522 2890
Br Barnie Venter – 051 522 5071
Ouidl Martin Cronjé – 082 771 2270
Sr Wlna Hebler Pretorius – 082 410 4278
Br Jan van der Bijl – 051 433 7270
Br Koos Coetzee – 051 436 2039
Br Anton Klopper jnr – 073 008 9744
Br Philip Olivier – 072 132 7478
Br Hardus van Heerden- 071 123 7803
Ons herhaal die berig van verlede week nadat ons so pas die inligting rakende 2019 se skoolkwartale ontvang het.
Dieselfde datums geld vir al nege provinsies
09 Januarie tot 15 Maart 2019
02 April tot 14 Junie 2019
09 Julie tot 20 September 2019
01 Oktober tot 04 Desember 2019
19 tot 22 April 2019
16 tot 18 Junie 2019
09 tot 12 Augustus 2019
Dalk help hierdie inligting vir sommiges om die nuwe jaar te beplan!
GEEN BEROEPENUUS IS VIR HIERDIE UITGAWE ONTVANG NIE
Daarom liewe broers (en susters-WV), wees standvastig, onwankelbaar,
altyd oorvloedig in die werk van die Here,
omdat julle weet dat julle inspanning in diens van
die Here nie tevergeefs is nie.
1 Kor 15:58 NAV